**Spoštovani starši!**

Razširjen program in njegova organizacija v novem šolskem letu 2020/21 je izredno pomembna. V lanskem šolskem letu smo v najavi, ki je osnova za dodelitev števila ur OPB s strani MIZŠ, pridobili zelo malo vaših prijav v oddelke podaljšanega bivanja. Manjše število prijav nam je na začetku tekočega šolskega leta onemogočala dober začetek, saj se število prijav ni ujemalo z dejanskim stanjem učencev v OPB. Posledično smo morali prijave zbirati ponovno, a z vedenjem, da mogoče kakšen učenec ne bo mogel biti del OPB. Želim, da resno in z vso odgovornostjo razmislite o vključitvi vašega otroka v oddelek jutranjega varstva (JV) in/ali podaljšanega bivanja (OPB).Vaša prijava je *osnova za oblikovanje skupin*, ki jih financira Ministrstvo za šolstvo in šport. Prosimo, da v prijavi navedete ***najzgodnejšo uro prihoda*** otroka v jutranje varstvo in ***najkasnejši čas odhoda*** otroka iz podaljšanega bivanja.

**KAJ MORATE VEDETI STARŠI?**

***JV*** je sestavina razširjenega programa 9-letne OŠ in je v prvi vrsti namenjeno učencem 1. razreda (brezplačno), vanj pa se lahko vključijo tudi učenci od 2. do 5. razreda, vendar le proti plačilu. Organizirano je od ***6.15 do 8.15***.

Tudi ***OPB*** je sestavina razširjenega programa 9-letne OŠ in je namenjen učencem od 1. do 5. razreda. Sredstva za izvajanje se zagotavlja iz sredstev državnega proračuna v celoti za podaljšano bivanje učencev od 1. do 5. razreda. Organizirano je od ***12.50 do 16.10***. Od 12.00 do 12.45 bo na šoli na osnovi prijav vseh učencev, ki končajo s poukom po 4. šolski uri, organizirano izvajanje poskusa novega načina razširjenega programa Rap.

Ali bo moj otrok vpisan v JV in/ali OPB, če ne bomo pravočasno oddali prijavnice?

Vpis bo možen le v primeru prostega mesta oz. v primeru izpisa drugega učenca.

Barbka Drobnič,

ravnateljica, l. r.

MC900308076[1]

**PRIJAVNICA JV/OPB**

Ime in priimek otroka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razred, oddelek v šol. letu 2019/20: \_\_\_. \_\_\_

Podpisani, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

1. ***prijavljam ne prijavljam*** (obkrožite) svojega otroka v **jutranje varstvo** v šol. letu ***2020/21***. V JV bo prihajal ob \_\_.\_\_ (uri).
2. ***prijavljam ne prijavljam*** (obkrožite) svojega otroka v **podaljšano bivanje** v šol. letu ***2020/21***. Domov bo odhajal ob \_\_.\_\_ (uri), **izjemoma** zaradi službe staršev ob \_\_.\_\_ (najkasneje do 17.00\*).

**NUJNA OPOMBA**

**\* Le** v primeru vašega **podaljšanega urnika v službi**, lahko izberete možnost - **izjemoma**.

Ne glede na to, ali **boste** otroka vključili v JV oz. OPB **ali ne**, svojo odločitev **označite** na obrazcu in ga **oddajte** razredniku po e-pošti najkasneje do ***20. 4. 2020***.

Podpis staršev: